
На основу члана 132. став 2. Закона о стечају (Службени гласник РС  бр. 104/2009, 83/14, 113/17, 44/2018 и 95/2018) и Националног стандарда бр. 5 о начину и поступку уновчења имовине (Службени гласник Републике Србије бр. 62/2018), стечајни управник стечајног дужника Предузеће за трговину и услуге “ALSTE“ DOO Београд-Звездара – у стечају из Београда,  (матични број 17148273, ПИБ 100164145) објављује:
ПОЗИВ ПРОЦЕНИТЕЉИМА
ЗА ДОСТАВЉАЊЕ ПОНУДЕ ЗА ВРШЕЊЕ ПРОЦЕНЕ ВРЕДНОСТИ НЕПОКРЕТНЕ ИМОВИНЕ СТЕЧАЈНОГ ДУЖНИКА, 
1.       УВОД
Решењем Привредног суда у Београду 22. Ст. 4292/2010 од 03.10..2010. године  отворен је стечајни поступак над стечајним дужником Предузеће за трговину и услуге “ALSTE“ DOO Београд-Звездара – у стечају из Београда,  (матични број 17148273, ПИБ 100164145) . Дана 07.03.2011. године донето је Решење Привредног суда у Београду 22. Ст. 4292/2010, којим се одређује даље спровођење стачајног поступка банкротством стечајног дужника.
2.       СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максимално могућег колективног намирења поверилаца.
3.       ИЗВЕШТАЈ О ПРОЦЕНИ
Проценитељ је дужан по завршетку процене да достави Извештај о процени у два оригинална примерка у писаној и електронској форми која ће морати да садржи следеће:
· Прецизно oзначен предмет процене, дефиницију вредности уз опис метода коришћења  у процени,
· Закључак о процењеној тржишној вредности имовине стечајног дужника, са образложеним имовинско правним статусом непокретности
· Закључак о процењеној вредности имовине која је предмет разлучног (заложног) права – одређивање одговарајућег дела купопродајне цене на којем разлучни повериоци имају право приоритетног намирења у складу са чланом 133. став 12. Закона о стечају,
· Закључак у вези целисходности најповољнијег начина продајe,мишљење проценитеља и предлог најповољнијег начина уновчења стечајне масе уз давање детаљног образложења.
 
4.       МЕТОД ПРОЦЕНЕ
Метод процене је прописан Законом о стечају, Законом о проценитељима вредности непокретности, Националним стандардом и МРС. Понуђачи су дужни да опишу методе које намеравају да користе у својој процени.
У складу са Националним стандардом бр. 5 по којем утврђивање процењене вредности врши се у складу са Међународним стандардима финансијског извештавања.
 5.       ИНФОРМАЦИЈЕ ЗА ПОНУЂАЧЕ
Најзначајнија имовина стечајног дужника се састоји од:
- Непокретне имовине – уписане у Листу непокретности број 4179, кат.пар. 2417, К.О. ВОЖДОВАЦ, ул. Борисављевићева бр.1.
Заинтересовани понуђачи, искључиво физичка лица, лиценцирани проценитељи тржишне вредности непокретности, писане понуде подносе најкасније до 15.05.2023. године на Е-mail адресу: dragi.stevanovic@gmail.com, или на адресу, Драги Стевановић стечајни управник П.Ф.411, 11000 Београд 6.
Понуде доставити у два примерка у затвореној коверти са јасном назнаком ПРУЖАЊЕ УСЛУГА ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА „АЛСТЕ“ д.о.о. у стечају.
Понуђач уз понуду доставља фотокопију докумената која не смеју бити старија од 6 месеци од дана пријема понуде. Наручилац задржава право да захтева од Понуђача накнадно достављање на увид оригиналне документације. Понуда треба да садржи:
-          Доказе о испуњености услова из тачке 6. овог огласа
-          Рок у којем ће завршити процену
-          Цену за пружену услугу исказану у динарима
-          Рок за исплату накнаде за извршену услугу
Уз понуду доставити:
-    Доказ о овлашћењу за обављање послова односно обављање делатности процене, лиценцу, решење из АПР-а, сертификате, уверења и друга документација издата од надлежних органа.

Позивају се заинтересована физичка лица проценитељи  да директним обиласком на лицу места утврде елементе за опредељеност понуде. За доставу потребне документације ради опредељености понуде, заинтересована лица се могу јавити стечајном управнику Драгом Стевановићу, тел: 064/8464 055, e – mail: dragi.stevanovic@gmail.com
 
У  складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење конкретне процене,  и то искључиво са Листе понуђача добијене од стечајног управника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума.
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити писмено обавештење. Цена није једини критеријум приликом одабира проценитеља.
6.       УСЛОВИ КОНКУРИСАЊА
Понуду за учествовање могу поднети понуђачи, искључиво физичка лица, проценитељ тржишне вредности непокретности који је уписан у регистар лиценцираних проценитеља вредности непокретности Министарства финансија РС.
-     Да је регистрован за обављање делатности код надлежног органа
-     Лиценца за обављање послова лиценцираног проценитеља тржишне вредности непокретности
-     Да испуњава квалификационе услове, односно да располаже довољним кадровским и техничким капацитетом за вршење услуге из понуде
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
Стечајни управник
Драги Стевановић

тел: 064/8464 055, e – mail: dragi.stevanovic@gmail.com   

адреса за доставу писмена,  Драги Стевановић стечајни управник П.Ф.411, 11000 Београд 6.

